ร้านนี้เป็นอีกหนึ่งร้านโปรดของวรัญเลยค่ะ ถ้าได้ผ่านไปย่านนั้นเมื่อไหร่ (เจริญนคร) เป็นต้องแวะทุกที ซึ่งย่านนี้ของกินอร่อยๆ มีหลายร้านอยู่เหมือนกันค่ะ แต่กับร้านนี้เลิฟฝุดๆ คือ "ก๋วยเตี๋ยวเย็นตาโฟ เจ๊จู" ร้านอยู่ริมถนน ใกล้กับซอยเจริญนคร 19 ขายตั้งแต่ 10.30-20.30 น. หากมาทานช่วงเย็นๆ ก็สามารถจอดรถริมถนนแถวๆ หน้าร้านได้เลยค่ะ ร้านนี้เมนูเด็ดเห็นทีจะเป็นเย็นตาโฟกับต้มยำค่ะ ส่วนเครื่องเค้าก็จะมีทั้งลูกชิ้นปลา, ชิ้นกุ้ง, ชิ้นแคระ, เกี๊ยวปลา, หื่อก้วย และเกี๊ยวกรอบ เรียกได้ว่าเครื่องแน่นใช้ได้ทีเดียว สำหรับเมนูเลิฟๆ ของร้านนี้ที่วรัญไปทีไรต้องสั่งทุกที "เล็กแห้งต้มยำ-ชิ้นกุ้ง-ชิ้นแคระ"พิเศษค่ะ ราคา 50.- (เพราะธรรมดาไม่จุใจค่ะ ^___^) เค้าก็จะเสริฟมาพร้อมน้ำซุปร้อนๆ รสชาติกลมกล่อมค่ะ ส่วนก๋วยเตี๋ยวเค้ารสชาติปรุงเพิ่มนิดหน่อยตามแบบของเรา อร่อย โดนใจ ใช่เลยค่ะ!!!เครื่องเค้าก็รสชาติดี ชอบค่ะ!!!และที่สำคัญไม่เพียงแต่ก๋วยเตี๋ยวที่อร่อย ไอศครีมกระทิสดลอดช่องก็อร่อยเช่นกันค่ะ ต้องสั่งทุกครั้งเหมือนกัน เครื่องไอศครีมดูน่าทานมาก มีทั้งซุปข้าวโพด, ข้าวเหนียว, มัน, ถั่วแดง, ลูกชิด, สัปปะรด, ข้าวโพด, เยลลี่, ถั่ว เยอะใช้ได้ค่ะ ส่วนเครื่องที่สั่งประจำจะเป็น ซุปข้าวโพด+ถั่วแดง+มัน รสชาติฟินมาก พูดเลยยย!!ไอศครีมเค้าหวาน มัน กำลังดี เครื่องก็ดูสดใหม่ อร่อยค่ะ!!!ถูกใจ ใช่เลยค่าาาา!!!